Rijeka, 17. srpnja 2020.g.

**NAJAVA DOGAĐANJA I POZIV ZA MEDIJE**

**RIJEKA MURALA - TRIBINA *VIZUALNA UMJETNOST U JAVNOM PROSTORU***

**Program *Rijeka murala* pod okriljem Europske prijestolnice kulture**, u kojem nastaju novi murali na području Školjića, nastavlja se **u subotu, 18. srpnja 2020.g. u 19.30 sati, u Ružićevoj ulici, na parkiralištu prekoputa kluba Život, tribinom Vizualna umjetnost u javnom prostoru.**

Muralisti i grafiteri, umjetnici **Miran Milić**, **Chez**, **Sarme** i **Artez** izdvojit će vremena za sve slučajne i namjerne prolaznike te podijeliti svoje misli i ideje **o ulozi graffiti i street art izričaja, o važnosti tog segmenta vizualne umjetnosti za urbanizam, urbani život, ali i kvalitetu života**.  
Umjetnici će podijeliti svoja dobra i loša iskustva iz različitih gradova, opisati osjećaj koji izaziva zastrašujuća fasada od nekoliko desetaka ili stotina kvadrata koju treba pretvoriti u umjetničko djelo, ali i o percepciji njihovog rada u javnosti, koja lako može skrenuti u proglašavanje umjetnika vandalom.  
Razgovorom se želi otvoriti niz "škakljivih" pitanja koja se neminovno vežu uz grafite, nešto manje uz murale, te otvoriti prostor za nova djela koja bi mogla nastati u Rijeci.  
  
Razgovor moderiraju **Dominik Grdić iz udruge Akumulator** i **Bernard Koludrović iz RIJEKE 2020**, a **kao uvod u tribinu, od 18.30 sati svoj će nastup imati DJ-ica Ana Antonova**.

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.***

***Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42